Fordypningshelg i permakultur-design på Hadeland
2014-05-30 16:00 - 2014-06-01 17:00 (Europe/Oslo)
Jordens Gleder! inviterer til
Fordypningshelg i permakultur-design på Hadeland, 30. mai – 1. juni 2014
Målet for kurset er å gi deltagerne en opplevelse av bærekraftig utvikling i praksis, ved bruk av permakultur-prinsipper. Kurset vil være nyttig for hageeiere, gårdbrukere, slow food-engasjerte, miljøvernere og alle mennesker med kjærlighet til jorden.
Nordenga småbruk ligger vakkert til med utsikt over Viggadalen. Vi kjøpte gården for to år siden og ønsker å drive den som en økologisk kursgård, i tråd med permakultur-prinsipper. Vi har startet med frittgående høns, har tatt inn høy med hest, håndmelker kua, har egne bier, har frest opp litt av enga med tohjulstraktor og eksperimentert med dyrking av eksotiske grønnsaker. Har laget vår første rundtømmer-hule til kua. Vi vurderer å åpne for andelslandbruk.
Når det gjelder jorda og skogen som tilhører gården vil vi legge til rette for naturlige økosystemer. Vi ønsker blant annet å etablere en frukt- og bærskog, dyrke mange ulike vekster og lage flere jordkjellere for lagring av grøden. Vi ønsker også å lage en gårdsdam i forbindelse med en bekk som renner gjennom området.
Deltagerne vil ta i bruk Permakultur-prinsipper i husbygging, hagestell, kompostsystemer, teknologi, økonomi, vann, vannrensing og for å skape et bærekraftig og integrert bruk eller hage.
Målene for helgetreffet er å gi deltagerne:
– anledning til å studere noen av permakulturdesign-prinsippene.
– en lærerik erfaring i bruk av designprinsippene på et konkret sted.
– en positiv opplevelse av permakultur, slik den kan brukes til å utvikle et sted uansett hvor det ligger eller hvor stort det er.
Ved å delta på kurset får du tilgang til et internasjonalt nettverk, som arbeider sammen for å skape en bærekraftig fremtid. Lærere Jan Bang, Petter D. Jenssen og Laila N. Jenssen.
Kurset koster kr 1 000,- for hele helgen. Dette inkluderer kursavgift og vegetarmat, men ikke overnatting. Vi kan ordne enkel overnatting på gården eller deltagerne kan leie seg inn andre steder lokalt.

Permakulturkurs på Skomvær fyr
2014-06-01 00:00 - 2014-06-06 23:59
Vi i Røst AIR og Stephen Barstow ønsker velkommen til en inspirerende og lærerik uke på Skomvær fyr, Røst, Nordland.
Ankomsten til øya går via Lofoten, på leting etter vill seiersløk (Allium victorialis) og en visitt til Judiths urtegartneri. Skomvær fyr ligger ytterst i havgapet og her gjennopp- bygges bl.a fyrvokterhagen etter perma tankegang. Vi ser på nordnorske tradisjoner rundt selvhjulpenhet, bruk av nyttevekster og tang i matlagning.
Uken vil bestå av ulike presentasjoner, deltagelse i permahagen, kulturelle innslag og turer rundt i dette fantastisk unike området.
REISERUTE OG UKEPLAN
Avreise fra Fauske med buss til Svolvær lørdag 31. mai, kl. 16:45
(forbindelse med dagtog fra Trondheim).
Ankomst Svolvær lørdag 31. mai, kl. 20:50, overnatting.
Avreise fra Svolvær med buss, Søndag 1. juni, kl. 09:00
Seiersløksafari og besøk hos Judiths Urtegartneri / Lauk gården på Borg vikingmuseum. Vi ser på de forvillede bestandene underveis til Moskenes; se http://www.skogoglandskap.no/fagartikler/2009/seiersloek/newsitem og http://www.skogoglandskap.no/Artsbeskrivelser/seiersloek/default_view
Les mer her: Permakurs

Workshop i leirepuss, del 2
2014-06-06 16:30 - 2014-06-08 17:15
Leirepuss kan brukes som overflate på mange forskjellige underlag. En kan oppnå myke, organiske former eller legge vekt på å få fram fine, slette flater. En kan jobbe med hendene eller med verktøy og en kan jobbe med struktur og farger.
Mer informasjon: leirepuss-workshop- Juni 2014
